Amptenaar geskors oor Facebook-uitlating‘n Skermskoot van Velaphi Vel-hova Khumalo se Facebook-kommentaar. Foto: Verskaf Nomazwe Ntlokwana, woordvoerder van die departement, het gesê Velaphi Khumalo is Vrydag geskors. “Die aantygings teen hom word in ŉ ernstige lig beskou. Die departement sal die nodige prosesse volg ten einde die saak te finaliseer.” Maroela Media het vroeër berig ŉ klag van crimen injuria is teen Khumalo aanhangig gemaak nadat hy op sy Facebook-profiel gesê het wit mense “verdien om soos die Jode opgekap en doodgemaak te word” en dat hy Suid-Afrika wil “reinig van alle wit mense soos wat Hitler met die Jode gemaak het”. Die Suid-Afrikaanse Joodse raad van afgevaardigdes hulle ook teen Khumalo se Facebook-kommentaar uitgespreek en gesê hy sal ŉ formele klag by die Menseregtekommissie (MRK) indien.